**Primăveri de stări**

*Cristian Je*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Pe sub vechi noiane rugul se-ntețește,

Jarul surpă vântul, călator stingher...

Zâmbetul pe buze singur se zidește,

Pe unde ieri sculpta, zeul unui ger.

Ochii, aprind lumina lumilor apuse,

Amintiri cu aripi, pe pajiști moi de stări

Se-nfructă din polenul iubirilor nespuse,

Cum aștrii sorb sclipirea din luciul unei mări.

Norii gri se luptă cu razele nădejdii,

Curcubeu se naște din pântecele lor,

Opt culori răzbat printre vechi primejdii

Să lumineze cerul cu albul unui nor.

Fracturile-s sudate, pașii prind a merge

Pe urme de speranțe, semințele uitate

Intr-un sertar de suflet, ce pare a nu mai plânge,

Și-nmuguresc in el, florile pictate

Cu primăveri de stări !